google/wiki40b huggingface dataset:
Bellanger (bil)

Société des Automobiles Bellanger Frères var en fransk bilprodusent mellom 1912 og 1925. Bilene var konstruert av Robert Bellanger (1884-1966) som tidligere hadde solgt Delaunay-Belleville kjøretøyer.

Virksomhetens historie

Robert Bellanger etablerte virksomheten sammen ned sine brødre i 1912 . Selskapet lå i Neuilly-sur-Seine i den nordvestlige utkanten av Paris, i Rue de la Révolte. I dag er den en den en del av Boulevard Pershing i det 17. arrondissement i Paris.
Bilene ble kalt «Bellanger» selv om merket på panseret hadde det lengre navnet «Bellanger Frères». (Brødrene Bellanger). Bellangers slagord var «Som capot est d' argent et son science est d 'or». Tale er sølv, taushet er gull
Robert Bellanger startet i 1920 en ny karriere som politiker og "Bellanger Frères" virksomheten ble solgt i 1925. I liket med flere mindre franske bilprodusenter på den tiden, ble også denne kjøpt opp av Peugeot. I1928 ble bedriften solgt på nytt igjen, nå kjøpt av det nyopprettede Automobiles  L. Rosengart som bygde Austin Seven på lisens.
Bellanger hadde også begynt å bygge flymotorer under første verdenskrig. Til tross for salg av bilfabrikken, fortsatte Bellanger å bygge flymotorer frem til 1928.

Utstilte biler

Et eksemplar av Type A1, tidligere eiet av Prins Rainier III av Monaco et utstilt i Musée de l'automobile de Monaco.
Åndsfrihet

Åndsfrihet er et samlebegrep som omfatter flere sentrale menneskerettigheter. De kategoriene man vanligvis regner under åndsfriheten er ytringsfrihet, religionsfrihet, informasjonsfrihet og tankefrihet.
Birkebeinerrennet 2010

Det 73. Birkebeinerrennet ble arrangert den 20. mars 2010. Føret var på fredag bløtt i lavlandet og tørt i høyden, men etter en kald natt var føret under selve rennet skarpt og det var ventet rekordtid.
Vinnere ble Anders Aukland og Jenny Hansson. Sluttidene var noen minutter bak rekorden.
Mare: Nøkkelen 2

Mare:Nøkkelen er en fantasy-roman for barn og unge som  er skrevet av Ruben Eliassen. Denne andre boken er en del av en serie på tre bøker som alle kom ut i 2008. Boken har illustrasjoner som er laget av Olve Askim. Boken ble utgitt av Gyldendal Norsk Forlag i 2008.

Handling

Mare blir hjemsøkt av drømmer. De skremmer han. I drømmene blir alt mer og mer virkelig. Skyggen jakter på han. Kan han bruke nøkkelen han fikk av alvene til å låse opp noen av de utallig dørene i drømmen? Men det er jo ingen ting å være redd for, det er jo bare drømmer... eller? 
I denne boken blir Mare stadig mer plaget av drømmene. I tillegg må han spille i sirkuset etter at Caravaggio oppdaget evnene han. Sirkuset er hele tiden på rømmen fra skattemonstrene og de drar til slutt til Trondheim. Mare drar også til alvene i Mørkeskogen. Det virker som de har svaret på mange av spørsmålene hans. Men de vil ikke svare.

Personer

Mare: En liten gutt som blir reddet fra drukningsdøden. Han vet ingen ting om hvem eller hva han er.
Sirkusdirektør Caravaggio: En sleip og grisk svindler med en magisk arm som får han i trøbbel.
Den skjeggete damen, Esmeralda: En vaskeekte verdenssensasjon og det snilleste menneske på jord. Og skjegget hennes er helt ekte!
De siamesiske tvillingene, Rem og Rom: To rødhårete og fregnete gutter som mer eller mindre henger sammen, nesten hele tiden.
Forvandlingskunstneren Vlad: Vlad kan trylle seg om til de underligste ting og har en glupsk appetitt på saftig nattmat- nattmat som skriker.
Den skrikende nattmaten: Som heldigvis ikke er så menneskelig når det kommer til stykket.
Skattemonstrene Bjur og Holt: De dummeste og mest blodtørstige brødrene som noensinne har eksistert.
Spåkonen Lamia: Fremtiden blir aldri den samme etter at denne gråhårete kvinnen har lest hånden din.
Verdens sterkeste mann, Alf: Ingen kan måle seg med Alfs muskelkraft, og hjertet er like stort som musklene.
Barneengelen Angelo: Den forbrente engelen som aldri klarte å fly helt opp til himmelen fordi vingene hans ble forbrent.
En storbonde og hans mobb: Som ikke akkurat har et godt øye for vampyrer.
Alvene i mørkeskogen: Og den som ikke kjenner makten i et alvenavn trenger ikke å frykte dem.
Den forsofne forfatteren, Ruben: En sikkelse som tydeligvis vet både det ene og det andre om Mare.
Kirkens menn: Hvitkledde menn som vil utrydde ondskapen i verden... og drømmene.

Kilder

Ruben Eliassen (2008). Mare:Nøkkelen (norsk). 2 (1 utg.). Gyldendal Norsk Forlag.
Chalcogenia

Utseende

Stort sett middelsstore (8 millimeter og oppover), avlange, gjerne bronseaktig metallisk fargede praktbiller. Antennene er tynne, litt sagtakkede, omtrent så lange som hode + pronotum. Pronotum er rundet, fint og tett punktert. Dekkvingene er noe tilspissede.

Levevis

Artene lever på tørre steder, der de fleste som larver utvikler seg i akasier (Acacia sp.).

Utbredelse

Slekten er utbredt i Afrika, Arabia og Midtøsten.
Orion 7

Høydepunkter fra ferden

Orion 7 vil koble seg til med Den internasjonale romstasjonen (ISS) med forsyninger og nytt mannskap for ISS og være der i ca. 180 dager.
VM i fotball 2014 – Gruppe G

Gruppe G i VM i fotball 2014 bestod av Tyskland, Portugal, Ghana og USA. Denne gruppen ble i likhet med gruppe B og D betraktet som «dødens gruppe» av mange medier. Kampene i gruppe G ble spilt mellom 16. og 26. juni 2014. 
Gruppespillet endte med at Tyskland gikk videre til sluttspillet som gruppevinner med sju poeng, etter at laget vant sine kamper mot Portugal og USA, samt spilte uavgjort mot Ghana. USA tok seg også videre som toer i gruppen med fire poeng, etter å ha både vunnet en kamp, tapt en og spilt en uavgjort. Portugal fikk også fire poeng, men hadde dårligere målforskjell enn USA, og ble derfor slått ut sammen med Ghana. 
Vinneren av gruppe G (Tyskland) møtte toeren i gruppe H (Algerie) i åttendedelsfinalen som ble spilt 30. juni, mens toeren i gruppe G (USA) møtte vinneren av gruppe H (Belgia) i åttendedelsfinalen som ble spilt 1. juli.
Karolineprisen

Karolineprisen er en norsk pris som deles ut årlig til elever i videregående skole som kombinerer gode skoleresultater med topprestasjoner innen idrett, kunst og kultur. Prisen ble opprinnelig opprettet av Wang Handelsskole og Gymnas, og lå på 15 000 kroner. Prisen er i dag på 20.000 kroner, og deles ut av Wang idrettsskole. Prisen ble først delt ut i 1988 til Karoline Krüger, og har siden båret navnet Karolineprisen.

Prisvinnere

Siden Karoline Krüger vant i 1988 har prisen blitt delt ut årlig. Kjente prisvinnere inkluderer Jan Werner Danielsen (1995), Lene Marlin og John Carew (1999) og Jon Lech Johansen (2000).
Østfinsk storferase

Østfinsk storferase er en finsk kurase. Den er på finsk kalt Itäsuomenkarja eller Kyyttö og på engelsk Eastern Finncattle. Rasen har sin opprinnelse i østlige deler av Finland. Avlslaget for rasen ble stiftet i 1898, og rasen er den eldste ”definerte” rasen i Finland. Rasen er rødsidet, og opprinnelig fantes det både hornete og kollete kyr. Gjennomsnittlig årsavdrått er 4100 kg melk med 4,4 prosent fett og 3,5 prosent protein. Til sammenligning var gjennomsnittet for norske kyr i 2007 6757 kg melk med 4,2% fett og 3,4 % protein.
Det finnes i underkant 300 dyr av rasen. Det finnes en bevaringsbesetning i Sukeva fengselsgård i Sonkajärvi.
Fransklærerforeningen i Norge

Fransklærerforeningen i Norge er en nasjonal forening med ni avdelinger for fransklærere i Norge. Den ble stiftet 13. februar 1986 og Jarl Skofterud var dens første leder.  Foreningen fikk 400 medlemmer første året, og vokste siden til 700 medlemmer.

Formål

Fransklærerforeningen skal oppmuntre til opplæring i fransk og styrke franskens posisjon i Norge. Den skal også skape kontakt mellom fransklærere i Norge og støtte pedagogiske nyvinninger, spre opplysninger om Frankrike så vel som oppmuntre til videreutdanning og utvikle kontakt med fransklærerforeninger i andre land.

Aktivitet

Foreningen organiserer kurs, konferanser og pedagogiske dager, gir ut tidsskriftet Fransklæreren. Arbeidet skjer i samarbeid med «le Service culturel de l'Ambassade de France en Norvège». Organisasjonen er medlem av Fédération internationale des professeurs de français.
Praepronophila

Utseende

Middelsstore, brune sommerfugler, særlig bakvingene med bølgete til tannete ytterkant. Vingene har gjerne en liten øyeflekk nær bakhjørnet av hver vinge. Undersiden er mer spraglete.

Levevis

Larvene utvikler seg på bambus i slekten Rhipidocladum, også på den innførte slekten Bambusa.
Disse sommerfuglene lever i tåkeskog.

Utbredelse

Slekten er utbredt fra Costa Rica i nord til Bolivia i sør.
Paraphemone

Utseende

En middelsstor, avlang, mørkbrun trebukk med lyse legdestriper på hode og pronotum og tallrike små, hvite flekker på dekkvingene. Pronotum er rektangulært sett ovenfra, dekkvingene jevnbrede.

Levevis

Disse billene har larver som lever i død ved.

Utbredelse

Artene er utbredt i Thailand.
Exagistus

Utseende

Middelsstore, avlnage, blanke, mørke praktbiller med noe metallisk glans. Dekkvingene har markerte lengdefurer.

Utbredelse

Slekten er utbredt i Sørøst-Asia.
Berndgerdia

Utbredelse

Arten lever i Nepal og India (Uttar Pradesh).
Perun

Perun (kyrillisk: Перун) er i slavisk mytologi den høyeste gud i pantheon og gud for lyn og torden (noenlunde tilsvarende Tor i norrøn mytologi, men med fler «arbeidsoppgaver»). Perun er gud for ilden, bergene, vinden, eiketær, iris, ørner og Universet, hester og vogner, våpen (hammer, øks og pil) og krig. Han ble først forbundet med våpen laget av stein og senere med metallvåpen.
Perun er beskrevet som en robust mann med rødt skjegg. Han kjører i en vogn trukket av en geitebukk og bærer en kraftig øks, eller noen ganger en hammer. Øksen slynges mot onde mennesker og ånder og kommer alltid tilbake til Peruns hånd.
Perun er kjent som tordenguden Percunust i vendisk mytologi.
Christoffer Hannevig senior

Unge år

Han var sønn av skipper og skipsreiar, Edvard Pedersen Hannevig og Marthe Kristine Berg. Christoffer Hannevig tok realskole i Horten og eksamen ved Drammen sjømannskole. Han dro til sjøs som 14 åring, og ble skipper på barken "Deodata", da han var 20 år.

Skipsreder

Han skaffet seg etterhvert egne skip og flyttet til Kristiania på begynnelsen av 1880-årene. Han giftet seg med Elfleda Kristine Nilsen, og de fikk sammen seks gutter og en datter. I 1888 flyttet de til Arendal hvor Hannevig har sett muligheter for å gjøre gode forretninger. Han overtok eiendommen Langsæ gård. Samme år etablerte Hannevig eget rederikontor i Arendal. De ble boende på Langsæ frem til 1892. Da flyttet de tilbake til Kristiania.  
I 1898 kjøpte han storgården Vestmanrød i Borre i Vestfold.

Politiker

Hannevig var varamann til Stortinget perioden 1904-06, som høyremann, og møtte ved noen anledninger høsten 1905. I perioden 1910-12 representerte han Jarlsberg krets i Jarlsberg og Larviks amt på Stortinget, hvor han var medlem av sosialkomiteen. Både sommeren 1911 og vår/sommer 1912 var han permittert for å ta seg av forretningene sine. Hannevig var ordfører i Borre 1907-10 og samtidig forlikskommissær.

Arkivet

Arkivet etter Christoffer Hannevigs forretningsvirksomhet er oppbevart ved Kuben i Arendal.
Station des Rousses

Station des Rousses er et skisportssted i Jurafjellene i Frankrike. Det ligger i departementet Jura, og grenser til den sveitsiske kantonen Vaud.

Langrenn

Hvert år legger langløpet Transjurassienne i FIS Worldloppet Cup veien forbi dette skisportstedet.
Hambros skole

Hambros skole var den største private skolen i Bergen fra 1878 til 1916.
Skolen ble etablert av Edvard Hambro, far til stortingsmann C.J. Hambro. Skolen holdt til i Kong Oscars gate og Muségaten før en skolebygning ble innviet på hjørnet av Muségaten og Starvhusgaten i 1888. Hambro drev en mer praktisk orientert undervisning i handelsfag, og utvidet etterhvert med middelskoleeksamen og studentereksamen. Skolen tilbydde også aftenskole for voksne. På det meste hadde Hambros skole 400–500 elever. Etter Edvard Hambros død i 1909 ble skolen ledet av datteren Elise Hambro og Gerhard Stoltz. Elevene ble overført til andre skoler da skolebygningen gikk tapt under bybrannen i 1916.
Rokken

Studenthuset Rokken er et konsertsted og en kafé i Volda, som åpnet 22. april 2005. 
 Rokken er organisert som aksjeselskap, Studenthuset AS, hvor Studentsamskipnaden for Sunnmøre (SFS) eier 100 prosent. SFS eier også bygget i Industrigata 12, hvor Rokken har lokaler. Studenthuset har plass til ca. 550 besøkende. Driften skjer i nært samarbeid med Studentsamfunnet i Volda og andre studentorganisasjoner knyttet til Høgskulen i Volda. Lokalene består i hovedsak av to deler, Rokken Café og Rokken Scene. Det blir regelmessig arrangert konserter på Rokken Scene, enten av Rokken selv, Jazzklubben i Volda eller andre arrangører.
Mens Rokken eies og formelt sett drives av SFS, er det i overkant av hundre frivillige ved Studentsamfunnet i Volda som drifter arrangementer på kveldstid. Per 2015 står Åge Staurset oppført som daglig leder.

Historie

Før Rokken åpnet hadde Volda-studentene holdt til i Storgata 1, på Kroa, som stengte sine dører lørdag 26. februar 2005.
Calometopus obscuratus

Utseende

Små til middelsstore, avlange, litt matte gullbasser. Hodet er forholdsvis stort med tydelig "hals", foran med en U-formet innskjæring. De er mørke med lyse flekker.

Utbredelse

Arten er utbredt i Afrika.
Hank Pym

Henry Jonathan "Hank" Pym er en fiktiv karakter, superhelt og vitenskapsmann som opptrer i tegneserier publisert av Marvel Comics og andre medier så som tegnefilmserier, videospill og lignende basert på dette. Figuren er skapt av Stan Lee i samarbeid med Larry Lieber og Jack Kirby, og dukket opp først gang i en historie i nr 27 av bladet Tales to Astonish publisert i januar i 1962. IGN rangerte Hank Pym som nr 62 i deres kåring Topp 100 Tegneseriehelter

Publikasjonshistorie

Hank Pym har hatt en rekke ulike superheltalias eller identiter gjennom sin historie. Han dukker opp første gang i historien The Man in the Ant Hill. Her er han en biokjemiker som skaper en teknologi hvor han kan endre størrelse på seg selv og annet. Dette får han til gjennom oppdagelsen av noen subatomære partikler han kaller Pym-partiklene. Han bruker denne teknologien på seg selv og møter nesten sitt endelikt i en maurtue. Åtte nummer senere, i Tales to Astonish nr 35 debuterer han med sitt først superheltalias Ant-Man. Pym kjemper mot kriminalitet sammen med sin partner, og senere kone, Janet van Dyne. Blant de mange andre identiteter Hank Pym tar på seg er Giant-Man (fra og med Tales to Astonish nr 49 i 1963), Goliath (i Avengers nr 28 i 1966), Yellowjacket (i Avengers nr 59 i 1968) og for en kort stund også Wasp, som opprinnelig er Janet van Dyne sitt superheltalias.
Pym er et av de fem opprinnelige medlemmene av superheltlaget Avengers som Marvel Comics lanserte i 1963 og har hatt en sentral rolle i lagets historie. Han har også vært medlem av Defenders, Secret Avengers, West Coast Avengers og Illuminati.

Etterfølgere

Det er en rekke andre ulike karakterer i Marvel-universet som har anvendt Pym-partiklene til å endre størrelse og slik enten bekjempe eller utføre kriminalitet. Mest prominent blant disse er selvsagt Janet van Dyne i rollen som Wasp, samt Scott Lang og Eric O'Grady som begge har opptrådt med identiteten Ant-Man. Andre er Clint Barton (bedre kjent som Hawkeye), Bill Foster og sønnen Tom Foster, Erik Josten, Rita DeMara og Cassandra Lang. Deadpool og Punisher er to andre karakterer som har brukt partiklene ved enkelttilfeller til bestemte formål.

I annet media

Hank Pym har også vært med i en rekke animasjonsfilmer og -serier, videospill, arkadespill og kortspill. I 2015 kommer Marvel Studios til å lansere filmen Ant-Man hvor Michael Douglas vil spille rollen som Hank Pym. I denne filmen vil nok ikke Hank Pym ta på seg rollen som Ant-Man men snarere være en mentorskikkelse for karakteren Scott Lang som i tegneseriene også opptrer som Ant-Man og Giant-Man.
Både Ant-Man og Giant-Man-rollene dukker opp i den animerte tv-serien Marvel Super Heroes i 1966.
Hank Pym har også vært en av hovedkarakterene i to av tre animasjonsserier som er skapt om laget Avengers. I serien The Avengers: United They Stand er han leder for laget og blir spilt av Rod Wilson. I serien The Avengers: Earth's Mightiest Heroes er han fast medlem på laget kun i først sesong og andre halvdel av andre og blir spilt av Wally Wingert. I den nyeste serien Avengers Assemble har han bare hatt en gjesteopptreden i en enkelt episode hvor han ble spilt av Grant George.
Marshalltown kraftverk

Marshalltown kraftverk er et varmekraftverk i Marshall County, i delstaten Indiana i det østlige USA. Anlegget har en installert produksjonskapasitet på 202 MW fordelt på 3 like store turbiner med effekt på 54 – 67 MW hver, avhengig av sesong. Operatør er energiselskapet Interstate Power & Light Co LLC. 
Det stod ferdig utbygd i 1978. Brenselkilden er hovedsakelig fyringsolje.
Orsa kirke

Orsa kirke (svensk: Orsa kyrka) ligger i sentrale Orsa, Sverige.

Historikk

Den første steinkirken ble bygget på 1200-tallet og kanskje erstattet den en gammel stavkirke. Rundt 1300 ble kirken utbygget i østlig retning og kanskje kom sakristiet da. I midten av 1300-tallet ble kirken breddet til sin nåværende bredde. I sluttet av 1400-tallet ble den utbygget til sin nåværende størrelse, unntatt koret. I 1607 planla man å bygge kampanilen ved den vestre delen av kirken, og den ble klar i 1639, men ble revet og en ny kampanile, bygget i 1853 etter tegninger av arkitekt Ludvig Hawerman, erstattet den. De nåværende korene kom da kirken ble ombygget 1752–55. I 1979 ble kirken restaurert; taket ble ombygget og et museum ble bygget i et av tårnrommene. Den fremre delen av golvet ble erstattet av nytt kalksteingolv og resten av golvet er av sandstein fra Orsa. Ved restaureringen ble rester av gammelt stein- og mursteingolv funnet.
Dinamo forlag

Dinamo forlag (etablert av kommunikasjonshuset Dinamo 1. september 2001) er et norsk forlag. I 2006 solgte Dinamo forlaget til initiativtageren Ottar Samuelsen, som sammen med sjefredaktør Merete Henriksen har drevet forlaget siden.
Gjennom rundt 15 år er det utgitt over 200 bøker. Noen av de største suksessene har vært Ona Fyr (Ingebrigt Steen Jensen), Typisk norsk (Petter Schjerven), Idas dans (Gunnhild Corwin), Stiansen til hverdags (Bent Stiansen), Alle dør alene (Hans Fallada), Historien om Pi (Yann Martel), Gourmet for begynnere (Øyvind Hjelle), Glassrommet (Simon Mawer), Restekjærlighet (Sara Heilmann og Klaus Døscher) og Norge – Portrett av en nasjon (div. forfattere). Forlaget har også markert seg ved å gi ut oppdragsbaserte bøker. Noen av disse er Wilh. Wilhelmsens jubileumsbok i 2011, Modum bads Historier om sårbarhet, Den norske Jordmorforenings jubileumsbok Jordmor, fagorganisasjonen Ledernes jubileumsbok Balansekunstnere og Gilde Norsk Kjøtt sin bok Langs gilde veier. I 2014 gav Forlaget ut en jubileumsbok for Det Norske Veritas eller DNVGL. Samme år ble også en bok utgitt for Norges Naturvernforbund - Naturen svikter aldri. Forlaget driver oppdragspublikasjon.
Hemicleus

Utseende

Middelsstore, kraftige, matte, mørke smellere. Pronotum er firkantet, bakhjørnene nesten ikke tilbaketrukne. Antennene er tynne og sagtakkede.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Utbredelse

Slekten er utbredt i Afrika nord til Egypt og Tunisia.
Valdemar (biskop)

Biskop Valdemar (født 1158, død 1236) var frillesønn av Knud V og mot pavens vilje, erkebiskop i Bremen, hvor han i flere perioder var bannlyst.
Etter studier i Paris, ble han omkring 1180 biskop i Slesvig, hvor han etablerte Guldholm kloster. Da Valdemar Seier ble hertug av Sønderjylland, og utsiktene til å komme på tronen i Danmark dermed ble mindre, lot han seg i 1191 velge til erkebiskop i Bremen. Knud VI forhindret ham dog i å tiltre embedet, og derfor tilsluttet Valdemar seg kongens fiender i Tyskland og rømte til Norge i 1192. Derfra fikk han hjelp av en stor flåte, med hvilken han i 1193 vendte tilbake til Sønderjylland. Han antok nå kongenavn, men ble tatt til fange av Knud og satt i fengsel først på Nordborg og siden på Søborg. På dronning Dagmar- og pave Innocens III's forbønner, ble han dog i 1206 sluppet fri.
Etter nok et mislykket kuppforsøk, dro han i 1232 til Cîteaux i Frankrike, hvor han endte sitt liv.
Helligvær

Helligvær er et fiskevær i Bodø kommune som ligger 30 kilometer ut i Vestfjorden. Fra Helligvær er det utsikt sørover mot Helgeland, sørøstover mot Salten, Steigen mot nordøst og hele Lofotveggen. Helligvær er bygd opp som de fleste andre fiskeværene med brygge og naust ved sjøen og bebyggelse i le lenger inn på været. Det finnes flere gamle nordlandshus på Helligvær, og noen er fra så tidlig som 1800-tallet. Fem av de rundt 365 holmene, skjærene og øyene er bebodd; Sørvær, Brønnøy, Storsørøy, Vetterøy og Vokkøy. To av øyene, Prestøy og Beskøy, er bebodd om somrene. 
Siden Helligvær ligger i Vestfjorden er det viktigste næringsgrunnlaget fiske, og det er også turisme om somrene på Helligvær, der strandfiske er en populær attraksjon. Sørvær, som er hovedøya med om lag 90 av de 100 fastboende, har to kilometer med vei. Stedet har butikk, post, barnehage, barne- og ungdomsskole og fiskebruk. I tillegg har de gjeste- og hurtigbåthavn samt utleie av hytter og kajakk. På sommeren er det sommerkafé hver lørdag, ellers på året er kafeen åpen ca en gang i måneden. På Storsørøy ligger Helligvær kirke. Vokkøy er den største øya, med værets høyeste punkt på 50 meter over havet.
Pseudastylopsis

Utseende

Middelsstore, kraftige, litt knudrete, gråbrunt-spraglete trebukker. Antennene er tynne og litt lengre enn kroppen. Pronotum er bredere enn langt, firkantet, med en butt tann midt på hver sidekant. Dekkvingene er noe utvidete bakover, med et par korte lengdekjøler. Hunnen har et eggleggingsrør som stikker ut bak dekkvingene.

Levevis

Larvene inne i små greiner og kvister.

Utbredelse

Slekten er utbredt i det vestlige Nord- og Mellom-Amerika, fra Oregon i nord til Honduras i sør.
Blindt raseri

Blindt raseri (orig.: Rampage) er en film fra 1987 regissert av William Friedkin. Den ble filmet i Stockton, California i 1986 og fikk landsdekkende amerikansk utgivelse i 1992.
Charles Reece (Alex McArthur) er en seriemorder som begår en rekke brutale lemlestelser-drap for å drikke blod som følge av paranoide vrangforestillinger.
Reece er snart fanget. Mesteparten av filmen dreier seg om rettssaken og aktor forsøker å få Reece funnet tilregnelig og gitt dødsstraff. Forsvarsadvokater, i mellomtiden, hevder at tiltalte ikke er skyldig på grunn av sinnssykdom.
Aktor, Anthony Fraser (Michael Biehn), tidligere mot dødsstraff, mens nå søker en slik straff for Reece's brutale forbrytelser etter å ha møtt offerets sørgende familie.
Til slutt blir Reece funnet tilregnelig og gitt dødsstraff, men Fraser's interne debatt om dødsstraff gjengis akademisk når Reece er funnet å være sinnssyk av en skanning av hjernen hans for mental sykdom.